### Beslutningstema

Det skal besluttes om der skal gives dispensation fra lokalplan nr. 048-5.5 til at overskride byggelinje mod vej.

### Sagsfremstilling

Ejer af byggegrunden, Geesten 2, 6780 Skærbæk, søger om dispensation fra gældende lokalplan til at opføre parcelhus med integreret garage tættere på skel mod vej end 5 m. Der søges dispensation til at bygge 3.2 m fra vejskel mod syd og 4.5 fra vejskel mod nord. Kenny Pedersen vil de rykke huset til 5 m fra nordligt skel således at afstanden til sydlig skel mod vej bliver 2,5 m.

Lokalplanen nr. 048-5.5, som er gældende for området, bestemmer i §5.3, at bebyggelse skal placeres minimum 5 m fra vejskel og 2,5 m fra naboskel. Ingen bebyggelse må placeres nærmere [adresse] end 17,5 meter fra dennes vejmidte. Fritliggende garager, carporte og udhuse kan bygges i skel mod nabo.

Lokalplanområdet består af en lukket boligvej, som vist på vedlagte kortbilag. Byggegrunden, som der søges dispensation til, er markeret med et kryds. Der er 4 ubebyggede grunde tilbage i området ud over [adresse], og alle bebyggede grunde i området overholder lokalplanens afstandskrav til vejskel.

Ansøger har begrundet deres ansøgning med, at huset skal overholde 5 meter til vejskel. Dette er tildels også en god ide og giver meget god mening på de øvrige grunde ved Geesten. Men, på Geesten er der også grunde, som har vejskel hele vejen rundt om skelet. På [adresse] gør det placering af et hus næsten umulig. Trækkes 5 meter fra grunden, er der kun ca. 400 m2 ud af de 839 m2 at placere huset på. Også et vinkelhus vil blive meget svært at placere inden for lokalplanens regler.

Det er forvaltningens vurdering, at byggemulighederne på grunden længdemæssigt er et par meter mindre end på grundene, som er omkranset af boligvejen. Dog vurderes det, at der er mulighed for at placere et fornuftigt hus i byggefeltet, som er ca. 25m x 16m. En dispensation vil derudover danne præcedens for, at de resterende to grunde som omkranser boligvejen også vil kunne søge og opnå dispensation, hvorved strukturen i området ændres.

### Lovgrundlag

Planloven, Lokalplan nr. 048-5.5

### Fagchefen for Plan og Udvikling indstiller,

at der meddeles afslag på dispensation

### Beslutning

Indstillingen godkendt.